open-index/open-wikipedia-markdown huggingface dataset:
John Edward Williams

**John Edward Williams** (Clarksville, 29 augustus 1922 - Fayetteville, 3 maart 1994) wie in Amerikaansk skriuwer en dichter. Hy it meast bekend mei syn romans *Stoner* en *Augustus*. Dat lêste boek waard 1973 bekroane mei de National Book Award.

## Biografy
Williams wie fan boerekomôf; syn styfheit wie konzjerzje. Op skoalle die er it net sa bêst, dêrnei wie er in skoft sjoernalist. Yn de Twadde Wrâldoarloch tsjinne er by de loftmacht, ûnder mear twa en in heal jier yn Yndia en Birma. Werom yn Amearika pakte er syn stúdzje fannijs op en helle yn 1949 in *Master of Arts* oan de Universiteit fan Denver. Dêrnei studearre er noch Ingelske literatuer oan de Universiteit fan Missoury. Yn 1955 krige er in oanstelling as dosint kreatyf skriuwen oan de Universiteit fan Denver.

Neist stúdzjeboeken en twa dichtbondels skreau Williams fjouwer romans. It meast bekend binne *Stoner* (1965, in heal-autobiografyske roman oer in dosint oan de Universiteit fan Missoury) en *Augustus* (1972, oer de gewelddiedige Romeinsk keizer, bekroane mei de National Book Award). It wurk fan Williams wurdt yn it generaal priizge om syn sekuere, heldere, ynbannige skriuwstyl dy't jin yn it moed taast. Rivaliteit, oergeunst en ambysje binne wichtige tema's yn syn wurk, en fral ek de fraach hoe't gefoelige karakters dêrmei omgeane. Ek begryp en gjin hichte krije kinne rinne hieltyd troch de ferhaaltried: de yndividuele minske kin nea hieldal troch de oar kend en begrepen wurde, ek net troch syn neisten.

Williams' romans waarden lange tiid net opmurken troch it grutte publyk, mar nei in werútjefte fan *Stoner* yn 2006 fan de New York Review Books kaam der ynternasjonaal omtinken foar skriuwer en wurk. *Stoner* ferhellet fan it libben fan in trochsneed universitêr dosint Ingelsk: syn leafde foar it fak fan learaar en foar de literatuer, syn mislearre houlik en in yntinse ferhâlding mei in studinte, in dochter dy't al jong swier rekket, oerflakkige freonskippen dy't earst djipte krije nei ien syn fertsjerren. Yn it lêste haadstik stjert Stones sels en wurdt syn libben yn perspektyf set. Der is lykwols gjin moraal, earder in soarte fan fermoedsoening mei it libben sa't it wie. 

Williams gie yn 1985 mei pinsjoen oan de universiteit en stoar yn 1994 oan longproblemen yn de âldens fan 71 jier. In fyfde roman, *The Sleep of Reason*, koe er net mear dien meitsje.

## Bibliografy
**Nothing But the Night* (1948)
**The Broken Landscape: Poems* (1949), gedichten
**Butcher's Crossing* (1960); 2013 yn 't Nederlânsk ferskynt: *Butcher's Crossing*
**Stoner* (1965); Nederlânske oersetting: *Stoner*
**The Necessary Lie* (1965), gedichten
**Augustus* (1972) 

## Keppelings om utens
*John Williams op it webstee fan de Universiteit fan Arkansas
*Nekrology yn de ''New York Times''
Pandora Peaks

**Pandora Peaks**, echte namme: **Stephanie Schick** (Atlanta, 12 april 1964), is in rêstend Amerikaansk neakenmodel, stripper en *mainstream*-aktrise. Neffens har offisjele opjefte wie se ûnder har karriêre as stripper se 1.63 m, mei in gewicht fan 55 kg. Hja stie fral bekend fanwegen har grutte boarsten (kupmaat 42J), dy't se krigen hie troch ferskate boarstfergruttingsoperaasjes te ûndergean. Peaks waard by in breder publyk ferneamd troch har memorabele rol as de stripper Urbanna Sprawl, ien fan Demi Moore har kammeraatskes yn 'e Hollywood-film *[[Striptease (film)|Striptease]]*.

## Libben en karriêre
Pandora Peaks waard yn 1964 berne yn Atlanta, yn 'e steat Georgia. Se groeide op yn in tige behâldende súdlike húshâlding. Se studearre oan 'e Universiteit fan Georgia en behelle dêr in bachelorstitel yn finânsjes. Neitiid wurke se in hoart as bankier by *[[Citibank]]*, ien fan 'e grutste Amerikaanske banken. Mids jierren tachtich sette se útein as eroatysk dûnseresse te wurkjen yn stripklubs, yn 't earstoan as bybaantsje. Doe't se lykwols murk hoefolle jild oft dêrmei te fertsjinjen foel, liet se har boarsten fergrutsje en ferfear se nei Los Angeles, yn Kalifornje, om har folslein op it strippen ta te lizzen.

Njonken har karriêre as stripper begûn Peaks ek te posearjen foar neakenblêden. Sa stie se bygelyks yn 'e *[[Playboy (tydskrift)|Playboy]]*, en yn grutte-boarsteblêden as *[[The Score Group|Score]]*, *[[Hustler|Hustler's Busty Beauties]]*, *Gent* en *Bust Out!* Yn totaal liet se har ûnder har karriêre mear as hûndert kear foar sokke tydskriften op 'e foto sette. Ek posearre se yn 'e jierren njoggentich as katalogusmodel foar it swimkleanmerk *Pango Pango*, dat bewize woe dat harren baaiklean eltse frou pasten, al hoe'n útwrydsk figuer oft se ek hawwe mocht.

Peaks beheinde har har hiele karriêre ta neakenfotografy, en liet har nea yn mei pornografy. Tusken 1994 en 2001 makke se njoggen fideo's, dy't krektlyk neat ekstremers toane as har bleate lichem. Dêrûnder wie de dokumintêre *Pandora Peaks*, it lêste projekt dat filmmakker Russ Meyer yn 2001 foar syn dea foltôge. Yn 1991 hie Peaks in rol (as spionne Atlanta Lee) yn 'e B-film *[[Do or Die (film út 1991)|Do or Die]]*, in spionaazjethriller fan regisseur Andy Sidaris. Yn 1996 briek se troch nei in breder publyk troch har belutsenens by de *mainstream*-Hollywoodkomeedzje *[[Striptease (film)|Striptease]]*, wêryn't aktrise Demi Moore in stripper spilet dy't yn 'e swierrichheden komt as in korrupt politikus (spile troch Burt Reynolds) fereale op har rekket. Peaks waard earst frege as adviseur foar de film, en nei't it skynt wie sy it dy't Demi Moore learde te dûnsjen as in stripper. Letter waard har in lyts roltsje yn 'e film jûn, as Urbanna Sprawl, ien fan Moore har stripper-kollega's en -freondinnen. Pandora Peaks beëinige har karriêre as stripper yn 2000.

## Keppelings om utens
* Offisjele webside fan Pandora Peaks
* Biografy en filmografy fan Pandora Peaks yn 'e ''Internet Movie Database'' (IMDb)
Joan Osborne

**Joan Elizabeth Osborne** (Anchorage (Kentucky), 8 july 1962) is in Amerikaansk singer-songwriter, fral bekend fan har hit *One Of Us*.

Yn 1980 ferliet se har berteplak Anchorage yn Kentucky (no in foarstêd fan Louisville) en ferfarre nei New York City. Dêr rjochte hja in eigen  platelabel op, *Womanly Hips*, en brocht in tal singles út. Letter liet sy har ynskriuwe by Mercury Records. 
Osborne har twadde (en it earste dat in namme hawwe mocht) album wie *Relish*, dat 'tjûn waard yn 1995. It album waard in hit troch de single *One Of Us* (fan Eric Bazilian, gitarist fan folkrock-formaasje The Hooters út Philadelphia). Dat liet hie mear fan popmuzyk as it oarepart fan it album dat fral bluesmuzyk befette. Nei it súkses fan *One Of Us* hie Osborne noch wat lytsere hits, lykas *Right Hand Man* en *St.Teresa*. It tredde studio-album, *Righteous Love*, waard 2000 útbrocht, mar ferdwûn rillegau út de hitlisten. 

Yn de film *[[Standing in the Shadows of Motown]]* út 2002 song Joan de âlde Motown-hit *What becomes of the brokenhearted* en oanslutend toerde hja mei The Funk Brothers. Yn 2002 brocht se ek it album *How Sweet It Is* út, in samling klassike rock en soulcovers.

Yn 2005 en 2006 trede Osborne geregeldwei op mei Phil Lesh and Friends en novimber 2006 kaam har album *Pretty Little Strangers* út.

## Diskografy
### Albums
**Relish* (1995)
**Early recordings* (1996)
**Righteous love* (2000)
**How sweet it is* (2002)
**One of us* (2005)
**Pretty little stranger* (2006)
**The best of Joan Osborne - 20th century masters - The millennium collection* (2007)
**Christmas means love* (2007)
**Breakfast in bed* (2007)
**Little wild one* (2008)
**Bring it on home* (2012)
**Trigger Hippy* (2014, as lid fan de groep Trigger Hippy)
**Songs of Bob Dylan* (2017)
* *Trouble and Strife* (2020)
Alyssa Alps

**Alyssa Alps**, echte namme ûnbekend (Rock Island (Illinois), 6 desimber 1969), is in rêstend Amerikaansk neakenmodel en stripper, dy't fral yn 'e jierren njoggentich tige populêr wie. Hja stie benammen bekend om har grutte boarsten (kup 50FF), dy't se krigen hie troch in boarstfergruttingsoperaasje. 

## Libben en karriêre
Alyssa Alps waard berne yn Rock Island, yn 'e steat Illinois, mar groeide op yn 'e steat Wiskonsin. Se sette yn 1989, doe't se 19 jier wie, útein mei te wurkjen as stripper yn in fêste stripklub. Dêrnjonken posearre se foar in ferskaat oan neakenblêden, lykas *[[Hustler|Hustler's Busty Beauties]]*, *[[Juggs]]* en *[[Gent (tydskrift)|Gent]]*. Oan it begjin fan 'e jierren njoggentich briek se troch mei har fotorapportaazjes yn in oar grutte-boarsteblêd, *[[The Score Group|Score]]*. Yn 1991 wie se sa bekend wurden dat se begjinne koe mei in karriêre as *feature dancer* (in stripper dy't fan harsels ferneamd is en by stripklubs lâns reizget om oeral in pear jûnen efterinoar op te treden as de haadattraksje). 

Alps brocht it grutste part fan 'e jierren njoggentich troch op toernee by stripklubs yn hiele Noard-Amearika lâns, en skreau dêr ferskate jierren lang eltse moanne in kollem oer yn *Score*. Ek fear se ien kear mei op 'e jierlikse *Boob Cruise* (in rûnfeart op in echt cruiseskip foar lêzers fan *Score* en oare belangstellenden wêrby't modellen net inkeld jûns optrede, mar harren ek oerdeis by de oare passazjiers jouwe, sadat dy echt mei harren yn 'e kunde komme kinne). Dy *cruise* die se trouwens yn 'e hoedanichheid fan ferslachjouster, mar op oantrún fan *Score* posearre se ûnder de reis dochs in kear neaken.

Hoewol't fans der by har allegeduerigen op oankrongen om ek pornografy te meitsjen, beheinde Alps har har hiele karriêre ta neakenfotografy en ien inkele fotorapportaazje mei in oar rûnboarstich model, Heather Hooters, dy't sa ûnskuldich wie dat ek dêr net fan pornografy sprutsen wurde koe. Tusken 1993 en 2001 makke se of wurke se mei oan seis fideo's, dy't krektlyk neat ekstremers toanden as har bleate lichem. Yn 2005 hold se op mei posearjen en strippen, en liet se har boarsten ferlytsje. Neitiid sette se har nei wenjen yn Alaska en wie se aktyf as ympressario foar modellen.

## Keppelings om utens
* Biografyske gegevens en filmografy fan Alyssa Alps yn 'e ''Internet Movie Database'' (IMDb)
* Biografyske gegevens en filmografy fan Alyssa Alps yn 'e ''Internet Adult Film Database'' (IAFD)
Neukirchen (Noard-Fryslân)

**Neukirchen** (Deensk: *Nykirke*, Noardfrysk: *Naischöspel*, Platdútsk *Niekarken* )is in plak en gemeente yn de Dútske dielsteat Sleeswyk-Holstein en makket diel út fan it distrikt Noard-Fryslân.

## Seebüll

Yn Seebüll, gemeente Neukirchen, wenne en wurke de keunstskilder Emil Nolde in grut part fan syn libben. Seebüll wie earder in ferlitten warft. Nolde en de frou (Ada) kochten de terp yn 1923 en neamde dy *Seebüll*. Sy setten dêr yn 1930 in wen/wyrkhûs dat nei syn ferstjerren it Noldemuseum waard.
Naomi Klein

**Naomi Klein** (Montreal, 8 maaie 1970) is in Kanadeeske sjoernaliste, publisiste en aktiviste. Sy wennet yn Toronto mei har man Avi Lewis. 

## Biografy
Klein komt út in  Amerikaansk-joadske famylje mei in protte sosjalisten. Har pake wie marksist en fakbûnsaktivist. Klein har skriuwerskarriêre begûn mei bydragen oan *The Varsity*, in studinteblêd oan de Universiteit fan Toronto. Sy hat sein dat hja it feminisme ûntduts troch it Bloedbad oan de École Polytechnique dat Marc Lépine yn 1989 ûnder froulike yngenieursstudinten oanrjochte.

Yn 2000, in moanne nei't de gearkomst fan de WTO fan demonstraasjes yn Seattle lamlein waard, publisearre Klein it boek *No Logo*. Dat boek waard in manifest foar de Antiglobalisearringsbeweging. It boek hikkelet de negative ynfloed fan de op de merk rjochte konsumpsjekultuer troch it beskriuwen fan de operaasjes fan grutte bedriuwen dy't allinne mar besykje in merk te ferkeapjen. De produkten meitsje neffens har fan minsken in soarte fan libjende reklamepanelen. Wurknimmers út de earmste lannen wurde neffens Klein troch deselde bedriuwen faak útrûpele om harren winst te fergrutsjen. Klein rjochte har doe fral tsjin Nike. Dêrnei reagearre it bedriuw punt foar punt op Kein har krityk en lei sa in protte misbegryp bleat.

Klein publisearre 2002 *[[Fences and Windows]]*, in samling artikelen en taspraken foar de anti-globalisatiebeweging. Klein leveret ek bydragen oan *The Nation*, *In These Times*, *The Globe and Mail*, *This Magazine*, en *The Guardian*. 

Naomi Klein kin as de Amerikaansk-Kanadeeske tsjinhingster fan de Europeesk-Britske aktiviste Noreena Hertz beskôge wurde.

## Krityk
Foarstanners fan globalisearring lykas Johan Norberg, Tyler Cowen, Fred Kaplan en John Willman binne fan betinken dat Klein meast de werklikheid net goed werjout en sa har stânpunten net goed ûnderboud.

## Publikaasjes yn 't Nederlânsk
**No logo : geen ruimte geen keuze geen werk : de strijd tegen de dwang van de wereldmerken*,  Lemniscaat, 2000, ISBN 9056373889 
**Dagboek van een activiste : van Seattle tot 11 september en daarna*,  Lemniscaat, 2002, ISBN 9789056374440
**De shockdoctrine. De opkomst van rampenkapitalisme*, De Geus, 2007, ISBN 9789044509182
**No time: verander nu, voor het klimaat alles verandert*, De Geus, 2014, ISBN 9789044533767
**Brand! Een vurig pleidooi voor een nieuwe groene politiek*, De Geus, septimber 2019, ISBN 9789044542257

## Keppelings om utens
* Klein har offisjeel webstee
*  No Logo-webstee
* De nieuwe Marx. Profiel: Naomi Klein. De Groene Amsterdammer, Sander Pleij, 10 maart 2001
*
Steffen Lambert Brug

**Steffen Lambert Brug** (Aldeberkeap 10 novimber 1807 - Vrijhoeve-Capelle, 23 oktober 1884) wie bekend as in betûft ûnderwizer.

Brug wie earst haadûnderwizer yn Koudum en fan 1840 oant 1875 Harns, dêr't er yn 1853 ek as learaar wiskunde oan de Latynske skoalle beneamd waard.

Hy skreau ferskate learboeken en gelegenheidsgedichten.
 
## Publikaasjes
* *Iets over het spelend onderwijs van J.H. Nieuwold* (1840)
* *Vroeg rijp, vroeg rot; vroeg wijs, vroeg zot*. Leesboekje voor kinderen, in brieven en verhalen (1846) 
* *Volksnatuurkunde voor de hoogste klassen der lagere school en voor huisgezinnen. Naar het Duitsch van Dr. Crüger* (1857); 
* *Beknopte natuurleer, afgeleid uit verschijnselen. Lees- en leerboek voor scholen en huisgezinnen* (1860) 
* *Het uitspansel. Leesboek voor de volksschool* (1861) 
* *Handboek der volksnatuurkunde, ten gebruike van onderwijzers* (1862)
* *Uitvindingen ter bevordering van nijverheid en volkswelvaart. Leesboek voor de Ned. jeugd* (1863) 
* *Iets ter verzachting van het gebrek aan hulppersoneel ter school enz.* (1874)
Tsjil (organisaasje)

**Tsjil** wie in stifting dy't him ynsette foar de promoasje fan Frysktalige literatuer. De stifting waard yn desimber 2013 oprjochte troch ferskate skriuwers en leafhawwers fan literatuer, mar wie gjin lang libben beskern. 

## Skiednis
Oan 'e oprjochting fan Tsjil gie it fannijs opsetten fan in eksperimintele Sutelaksje op 9 novimber 2013 foarôf. De tradisjonele sutelaksje waard op 16 oktober 2009 foar it lêst troch Stifting It Fryske Boek organisearre. De organisatoaren fan de eksperimintele sutelaksje fûnen dat in minne set wie dat der gjin alternatyf promoasjemiddel foar Frysktalige literatuer kommen wie nei't It Fryske Boek yn 2010 opgien wie yn Tresoar. De eksperimintele sutelaksje kaam fuort út in spontane oprop op Facebook.

Nei it súkses fan 'e spontane sutelaksje fan 2013 waard letter dat jier troch de belutsenen de stifting Tsjil oprjochte. Yn 2014 bewiisde Tsjil dat de Sutelaksje noch altyd súksesfol wêze koe. Mar ein maart 2015 waard dúdlik dat Tsjil opheft wurde soe en dat de Sutelaksje fan 2014 de lêste west hawwe soe. Neffens it bestjoer fan 'e stifting wie der, "om it suteljen substansjeel en struktureel syn gerak te jaan", ferlet fan teminsten twa folsleine fte's (banen). De subsydzje dêrfoar wie lykwols net beskikber.

## Keppeling om utens
* De webside fan de Stifting Tsjil (deade link)
Demia Moor

**Demia Moor**, echte namme ûnbekend (Eger, 19 augustus 1976), is in rêstend Hongaarsk pornografysk aktrise. Har artystenamme is ôflaat fan dy fan 'e Amerikaanske filmaktrise Demi Moore, en wurdt ek wol misstavere as Demia Moore. Fierders hat se ek wol gebrûk makke hat fan 'e artystenammen Mia Moore, Demia en Sophie. Neffens har offisjele opjefte is Moor 1.65 m, mei in gewicht fan 61 kg en kupmaat 34B.

## Libben en karriêre
Demia Moor is hikke en tein yn 'e Hongaarske histoaryske stêd Eger, yn it noardeasten fan it lân. Se waard yn 1995 ûntdutsen troch de Frânske regisseur Pierre Woodman, doe't dy yn Hongarije op 'e sneup wie nei nij talint. Datselde jiers noch makke hja mei 19 jier har debút yn ien fan syn pornografyske films, in produksje fan 'e Sweedske *[[Private (filmstudio)|Private]]*-studio.

Yn totaal spile Moor ûnder har karriêre, neffens de Internet Adult Film Database (IAFD), yn njoggentjin films, al sitte dêr teminsten twa kompilaasjes fan âld materiaal tusken. Frijwol al dy films waarden troch *Private* produsearre, wêrûnder seis ôfleverings fan it *Private Triple X*-fideomagazine, ien diel fan 'e *Private Triple X Files* en ien *Best of Private*-kompilaasje. Fierders is der noch de yn 1998 útbrochte audysjefideo *Private Castings X 7*, wêryn't sabeare Moor har alderearste audysje fêstlein is. En boppedat hie se rollen yn 'e *Private*-films *The Pyramid 2* en *Cape Town* diel 1 en 2, alletrije regissearre troch Woodman. Moor beëinige har pornokarriêre yn 2001.

## Keppelings om utens
* Biografy en filmografy fan Demia Moor yn 'e ''Internet Movie Database'' (IMDb)
* Biografyske gegevens en filmografy fan Demia Moor yn 'e ''Internet Adult Film Database'' (IAFD)
Kristina Lion

**Kristina Lion**, echte namme ûnbekend (15 july 1976), is in rêstend Letsk pornografysk aktrise, dy't ek wol ûnder de namme Kristy Lion wurke hat. 

## Karriêre
Lion gie yn 1995, doe't se achttjin jier wie, op audysje by de Frânske pornoregisseur Pierre Woodman, doe't dy yn Letlân op 'e sneup wie nei nije aktrises foar syn films. Datselde jiers noch spile se yn fjouwer fan Woodman syn pornografyske films, allegear foar it Sweedske *[[Private (filmstudio)|Private]]*-label. It jild dat se dêrmei fertsjinne, brûkte se om har stúdzje mei te bekostjen. Trije fan 'e films, *The Gigolo 2*, *Private Triple X 1* en *Private Triple X 4*, kamen yn 1995 noch út. De fjirde, *Private Castings X 19*, wêryn't sabeare Lion har alderearste audysje fêstlein wie, ferskynde yn 1999. Fierders wie se ek te sjen yn 'e kompilaasje *Cumshot De Luxe 1*, út 1999.

## Keppelings om utens
* Biografyske gegevens en filmografy fan Kristina Lion yn 'e ''Internet Adult Film Database'' (IAFD)
Joy Kiss

**Joy Kiss**, echte namme ûnbekend (30 desimber 1974), is in rêstend Russysk neakenmodel en pornografysk aktrise, dy't ek wol wurke hat ûnder de artystenamme Joy. Hja is 1.70 m lang.

## Karriêre
Joy Kiss gie yn 1995, doe't se tweintich jier wie, op audysje by de Frânske pornoregisseur Pierre Woodman, doe't dy yn East-Jeropa op 'e sneup wie nei nij talint. Datselde jiers noch spile se yn fiif fan Woodman syn pornografyske films, allegear foar de Sweedske *[[Private (filmstudio)|Private]]*-studio.

Dêrûnder wiene trije ôfleverings fan it *Private Triple X*-fideomagazine en ek de yn 1998 útbrochte audysjefideo *Private Castings X 10*, wêryn't sabeare Kiss har alderearste audysje fêstlein wie. Fierders hie se rollen yn 'e films *The Gigolo* diel 1 en 2. De Internet Adult Film Database (IAFD) neamt noch in trijetal oare films op, mar dat lykje kompilaasjes fan âld materiaal te wêzen.

## Keppelings om utens
* Biografy en filmografy fan Joy Kiss yn 'e ''Internet Movie Database'' (IMDb)
* Biografyske gegevens en filmografy fan Joy Kiss yn 'e ''Internet Adult Film Database'' (IAFD)
Simone Horváth

**Simone Horváth** (yn Hongarije, 9 july 1977) is in rêstend Hongaarsk pornografysk aktrise, dy't ek wol gebrûk makke hat fan 'e artystenamme Barby. Hja sette yn 1995 útein mei in wurkpaad yn 'e Jeropeeske pornoyndustry en spile yn in stikmannich films. Yn 1996 beëinige se har karriêre as pornoaktrise.

## Libben en karriêre
Horváth waard yn 1977 earne yn Hongarije berne. Se waard yn 1995 by in audysje ûntdutsen troch de Frânske regisseur Pierre Woodman, doe't dy yn Hongarije op 'e sneup wie nei nij talint. Datselde jiers noch makke hja mei 18 jier har debút yn ien fan syn pornografyske films, in produksje fan 'e Sweedske Private-studio.

Yn totaal spile Horváth neffens de Internet Adult Film Database (IAFD) yn har twa jier duorjende karriêre as pornoaktrise yn in achttal films, dy't sûnder útsûndering troch Private produsearre waarden. Dêrby wurke hja gear mei manlike tsjinspilers as Alain Deloin, Nick Lang, Richard Langin, Jean-Yves Lecastel en Philippe Soine. 

Horváth har bekendste film wie *Cape Town 2*, regisearre troch Woodman. Fierders spile se ek yn fiif ôfleverings fan 'e *Private Triple X*-searje, ien diel fan 'e rige *Private Stories*, en de yn 1997 útbrochte audysjefideo *Private Castings X 4*, wêryn't sabeare Horváth har alderearste audysje fêstlein wie.  Yn 1996 loek hja har út 'e pornoyndustry werom.

## Lichemsskaaimerken
Simone Horváth is blank, mei blauwe eagen en brún of dûnkerblond hier, dat se yn 'e film *Cape Town 2* swart ferve hie. Oer har lingte, gewicht en kupmaat binne gjin gegevens bekend, mar yn elts gefal hie Horváth gjin boarstfergrutting ûndergien.

## Keppelings om utens
* Biografy en filmografy fan Simone Horváth (Barby) yn 'e ''Internet Movie Database'' (IMDb)
* Biografyske gegevens en filmografy fan Simone Horváth yn 'e ''Internet Adult Film Database'' (IAFD)
* Biografyske gegevens fan Simone Horváth yn 'e ''Adult Film Database''
Kittitas County (Washington)

**Kittitas County** is in county yn it midden fan de steat Washington, Feriene Steaten. De haadstêd is Ellensburg en hat in oerflak fan 6042 km², wêrfan 93 km² wetter. De county hie yn 2012 neffens in rûzing 41.672 ynwenners, dus in befolkingstichtens fan 6,8 ynwenners/km². De county is neamd nei de yndianestam fan de *Kittitas*. De namme betsjut sokssawat as 'wite kryt' oant 'skealjestien' oant 'sânbank minsken' oant 'lân fan in soad'. Men wit net wis, mar alle fertalings hawwe in soarte wurdichheid yn harren.

De county grinzet yn it noarden oan Chelan County, yn it noardeasten oan Douglas County, yn it easten wêr de rivier de Kolumbia de grins foarmet mei Grant County, yn it suden oan Yakima County, yn it súdwesten oan Pierce County en yn it westen oan King County. 

De county waard yn 1884 foarme út Yakima County.

## Geografy
It heechste punt is Mount Daniel (2642 m) op de grins fan Kittitas en King county's yn it Cascades berchtme. Dit berchtme rint fan noard nei súd en beslacht it westen fan de county. Oare hichtes binne de Wenatchee bergen yn it noarden en de *Manastash Ridge* heuvelrige yn it suden. Hjir tusken yn leit de *Kittitas Fallei*, in delling wêr de measte plakken lizze en in frjochtber gea is foar lânbougewoeksen. In protte healân is hjir, wêr benammen luserne en timotee ferboud wurde foar de útfier nei benammen lannen om de Grutte Oseaan hinne. Lânbou wurdt mooglik makke troch yrrigaasje, wêr wetter fan de rivier de Yakima fia groeven yrrigaasje sleatten nei it lân ferfieren wurde. 
Mynbou en houtseagerijen wiene yn it Cascades berchtme yn it begjin fan de 20e iuw in boarne fan ynkommen.

Wichtige rivieren binne:
*Kolumbia
*Yakima
*Cle Elum

Wichtige diken binne de rykswegen:
* Interstate 82
* Interstate 90
* U.S. Route 97

## Demografy
Neffens de folkstelling fan 2000 wennen der 33.362 minsken mei in befolkingstichtens fan 6/km². Der wiene 16.475 wentes. Der wennen 91,77% blanken, 0,71% swarten, 0,91% yndianen, 2,19% Aziaten, 0,15% Pasifysk Eilanners. Etnysk wie 5% *Hispanic* of *Latino*. 93,2% hie Ingelsk en 4,5% hie Spaansk as memmetaal.
Der wennen 13.382 húshâldings, wêrfan 26,2% bern hie ûnder 18 jier. 21,6% fan de befolking wie ûnder 18 jier en 11,6% âlder as 65 jier.
It trochsneed húshâld ynkommen wie $32.546 en 15,6% libbe ûnder de earmoedgrins.

## Plakken
Stêden binne (ynwennertallen fan 2012):
*Ellensburg (18.348)
*Cle Elum (1890)
*Kittitas (1429)
*Roslyn (900)
*South Cle Elum (536)

Oare plakken (*Census-designated*):
*Easton (478)
*Snoqualmie Pass (311)
*Ronald (308) 
*Thorp (240)
*Vantage (74)

Oare gemeentefrije plakken:
*Suncadia

## Lês ek
* William Denison Lyman, *History of the Yakima Valley, Washington: Comprising Yakima, Kittitas, and Benton Counties.* In Two Volumes. Chicago: S.J. Clarke Publishing Co., 1919. Volume 1 | Volume 2
*Andrew Caveness, "Images of America: Kittitas County." South Carolina: Arcadia Publishing Co., 2012. http://www.arcadiapublishing.com/9780738595887/Kittitas-County

## Keppeling om utens
* Kittitas County Keamer fan Keaphannel
* Kittitas County offisjele webside
* Thorp Mill Histoarysk Selskip
Interstate 82

De rykswei **Interstate 82**  (I-82) is in autosnelwei yn de Amerikaanske steaten Washington en Oregon en is 231 km lang dat oan it iene ein krúst mei de I-90 by Ellensburg, Washington en oan it oare ein mei de I-84 by Umatilla, Oregon.

## Lingte
Andreäs (namme)

**Andreäs** is in jongesnamme. Andreäs komt fan it Grykske *andreios* en betsjut "manmoedich", "manlik" of "dapper/krigel". De namme wie yn Nederlân al yn 'e Iere Midsiuwen populêr.

## Farianten
De folgjende Nederlânske nammen (û.o.) binne farianten fan as ôflaat fan Andreäs:
* André, Andree, Andrees, Andreus, Andrienus, Andries, Drees, **Dre(e)wes**, Dries, Driesse, Idris

De namme yn oare talen:

* Katalaansk: Andreu
* Dútsk: Andreas
* Ingelsk: Andre, Andrew, Andy, Drew
* Finsk: Antti
* Frânsk: André
* Grinslânsk: Drewes
* Hongaarsk: András, Andrassy, Andor
* Italjaansk: Andrea, Andreolo
* Litousk: Andrius
* Letsk: Andris
* Poalsk: Andrzej
* Russysk: Andrej, Androestsja, Andrzaj
* Skandinaavje: Anders
* Spaansk: Andrés, Andreo
* Tsjechysk: Andrej, Ondřej

## Bibel
Yn it Nije Testamint is Andreas de namme fan ien fan Jezus syn apostels.
Rosa Caracciolo

**Rosa Caracciolo**, echte namme: **Rósza Tassi** (Boedapest, 29 juny 1972), is in fan oarsprong Hongaarsk rêstend model, neakenmodel en pornografysk aktrise, dy't de Italjaanske nasjonaliteit oannommen hat. Hja is troud mei de ferneamde Italjaanske pornoakteur, -regisseur en -produsint Rocco Siffredi.

## Libben en karriêre
Caracciolo is hikke en tein yn 'e Hongaarske haadstêd Boedapest, dêr't se sûnt har tinerjierren wurke as model. Yn alle boarnen wurdt fermelden dat hja yn 1990 Miss Hongarije west hawwe soe, mar de listen fan dy titel bewize dat dat jiers in oar Hongaarsk model, Kinga Czuczor, dêrta keazen waard. Dat lit fansels iepen dat Caracciolo in alternative Miss-ferkiezing wûn hat of miskien in brâns-ferkiezing (lykas Miss Toerisme Hongarije of sokssawat).

Hoe dan ek, mei goed tweintich jier ferfear hja begjin jierren njoggentich nei Itaalje ta, dêr't hja in karriêre as neakenmodel begûn en fan 1992 ôf ek as pornoaktrise. Yn 1993 kaam Caracciolo yn it Frânske Cannes yn 'e kunde mei de doe al bekende en letter noch ferneamder wurden Italjaanske pornoakteur, -regisseur en -produsint Rocco Siffredi. Hja trouden noch datselde jiers. Hja krigen twa soannen, Lorenzo (1996) en Leonardo (1999).

Tusken 1993 en 1998, doe't se har út 'e pornoyndustry weromloek, wurke Caracciolo gauris gear mei har man, lykas yn *Tarzan X: Shame of Jane*, út 1995, dat nei alle gedachten har bekendste film is. Yn dy troch regisseur Joe D'Amato yn it Meksikaanske oerwâld draaide produksje wurdt it âlde ferhaal fan Tarzan en Jane nochris op 'e nij oereide. Hoewol't it in pornofilm is, springt er der mank dat sjenre yn positive sin út troch de aktearkapasiteiten fan 'e beide haadrolspilers Caracciolo en Siffredi.

Njonken *Tarzan X* spile Caracciolo yn har karriêre, neffens de Internet Adult Film Database (IAFD), noch yn fjirtjin oare pornografyske films, dêr't fiif fan regissearre waarden troch Joe D'Amato. Fierders ferskynde se yn 2007 mei Siffredi op 'e Italjaanske tillefyzje yn in reklamespotsje foar *48248*, in sms-tsjinst.

## Keppelings om utens
* Biografy en filmografy fan Rosa Caracciolo yn 'e ''Internet Movie Database'' (IMDb)
* Biografyske gegevens en filmografy fan Rosa Caracciolo yn 'e ''Internet Adult Film Database'' (IAFD)
Lambert H. Mulder

**Lambert H. Mulder**, folút: **Lambert Hendrik Mulder** (?, 14 novimber 1934 – De Haach, 10 oktober 2016) wie in Frysk heechlearaar andragogy (de lear fan it ûntwerpen fan ûnderwiisstrategyen om folwoeksenen te helpen om nije dingen te learen). 

Dêrnjonken wie er aktyf as oersetter. Yn 1956 kaam ûnder de titel *[[De Keale Sjongeres]]* syn Fryske oersetting út fan it toanielstik *[[La Cantatrice Chauve]]*, fan 'e Roemeensk-Frânske skriuwer Eugène Ionesco, út 1950. Mulder hat belutsen west by Quatrebras.
Halbe Sikkes Doele

**Halbe Sikkes Doele** (Balk, 20 novimber 1911 – Ljouwert, 4 oktober 1967) wie in Frysk beweger, ûnderwizer, sjoernalist, oersetter en bestjoerder.

## Libben
Doele waard yn 1911 berne yn Balk as de soan fan Sikke Doele en Rinske Hofstra. Hy troude yn 1940 mei Gryt Bokma (1911-1996), mei wa't er twa soannen krige, wêrûnder de lettere Fryske skriuwer en dichter Sikke Doele (1942-2002). It gesin wenne ûnder de Twadde Wrâldoarloch earst in jier op It Hearrenfean, mar ferfear yn 1941 nei De Himrik nei't Doele syn baan as amtner by de gemeente It Hearrenfean kwytrekke wie om't er troch de Dútske besetter as te ûnbûchsum beskôge waard.

Op 'e Himrik wurke Doele as fersekeringsman. Hoewol't it gesin it der krap hie, namen se yn 1944 Carolina Selina Hoogstraat, in tsienjierrich Joadsk famke, yn 'e hûs. Dy hie earder ûnderdûkt west yn Drachten, mar wie dêr net mear feilich. It famke bleau by de Doeles oant de simmer fan 1945, doe't se nei in muoike yn Amsterdam brocht waard. Hoogstraat hold oant harren dea kontakt mei de Doeles, ek nei't se nei Israel ta emigrearre wie. Doele en de frou beaen fierders ek in pear dagen beskûl oan in Joadsk jonkje. Op 3 maaie 1989 waarden Halbe Sikkes Doele en Gryt Doele-Bokma troch de Israelyske organisaasje Yad Vashem erkend as Rjochtfeardigen ûnder de Folken.

Nei de oarloch wurke Doele foar it Ynljochtingeburo fan it Militêr Bewâld yn Fryslân. Hy wie mei-oprjochter fan sawol it literêre tydskrift *[[De Stiennen Man (tydskrift)|De Stiennen Man]]*, as fan 'e folkshegeskoalle *[[Schylgeralân]]* op Skylge. Fan dat ynstitút wie Doele ek mei-iens de earste direkteur, en sadwaande wenne er jierrenlang op it eilân. Fierders wied er ek aktyf as oersetter fan benammen Deenske literatuer nei it Frysk. Hy kaam yn 1967 te ferstjerren, yn 'e âlderdom fan 55 jier.

## Oersettings
* 1954 - *[[Bern fan Ien Heit]]* (nei *[[Søskende]]*, fan Hans Christian Branner)
* 1958 - *[[Minsken oan in Grins]]* (nei *[[Mennesker ved en Grænse]]*, fan Johannes Allen)

## Keppeling om utens
* The Righteous Among The Nations, famylje Doele
Kittitas (Washington)

**Kittitas** is in plak (*city*) yn Kittitas County yn de Amerikaanske steat Washington. Neffens de folkstelling fan 2010 hie it plak 1381 ynwenners en yn 2012 neffens in rûzing 1450. It leit 10 km eastlik fan Ellensburg.
De namme komt fan de yndianestam fan de *Kittitas*. Der binne ferskate fertalings hjirfan. It betsjut sokssawat as 'wite kryt' oant 'skealjestien' oant 'sânbank minsken' oant 'lân fan in soad'. Men wit net wis, mar alle fertalings hawwe in soarte wurdichheid yn harren.

It plak wie stifte yn 1883 en it waard in gemeente op 9 desimber 1931.
It plak waard stifte yn it ramt fan de westlike útwreiding fan it Chicago, Milwaukee, St. Paul en Pasifik Spoar, yn folksmûle faaks *The Milwaukee Road* neamd en is stifte yn 1847. Yn 1905 de *Milwaukee Road* sette nije spoarwegen útein fan Chicago nei Seattle. Op deselde tiid wie besletten om de nije linen te elektrifisearjen en litte de treinen effisjinter rinne.  
De *Kittitas Yard and Depot*, it stasjon, waard al rillegau it sintrum fan de nije mienskip.
In postkantoar, keaphannelhûzen, in baptiste tsjerke, in drogisterij, agraryske warehûzen en oare saken ûntjoegen harren om it stasjon hinne. Kittitas waard sa ferbûn mei oare mienskippen.
Lânbougrûn waard ek fierder ûntjûn om it plak hinne trochdat bewettering mooglik makke waard om de drûge grûnen te bewetterjen. Troch de spoarferbining kinne boeren harren produkten goed ferkeapje nei oare plakken. 

## Keppeling om utens
Kittitas webside
Ale Kerkhof

**Ale Kerkhof** of **Alle J. Kerkhof** (1898-1969) wie in Frysk yngenieur en oersetter, dy't ferskate toanielstikken út it Noarsk nei it Frysk ta oerbrocht hat. (It *Lyts Hânboek fan de Fryske Literatuer* sprekt fan "Ale Kerkhof", wylst it digitaal argyf fan Tresoar it hat oer "Alle J. Kerkhof".)

## Wurk
● 1928 - *[[Poppethús]]* (nei *[[Et Dukkehjem]]*, fan Henrik Ibsen; foar in diel publisearre yn it tydskrift *[[De Holder (literêr tydskrift)|De Holder]]*)
● 1956 - *[[It Poppehûs]]* (nei *[[Et Dukkehjem]]*, fan Henrik Ibsen; op 'e nij besjoene ferzje mei oare titel; yn syn gehiel publisearre)
● 1957 - *[[De Bile Leit ûnder de Beam]]* (nei *[[Under Treet Ligg Øksa]]*, fan Tormod Skagestad)
Aliza Rusk

**Aliza Rusk**, echte namme ûnbekend (Riga, 28 jannewaris 1974), is in rêstend Letsk neakenmodel en pornografysk aktrise fan etnysk Russysk komôf, dy't ek wol wurke hat ûnder de artystenamme Aliza. Hja is 1.80 m lang.

## Libben en karriêre
Rusk is hikke en tein yn 'e Letske haadstêd Riga, as lid fan 'e grutte etnysk Russyske minderheid yn Letlân. Hja gie yn 1995, doe't se 21 jier wie, op audysje by de Frânske pornoregisseur Pierre Woodman, doe't dy yn Letlân op 'e sneup wie nei nij talint. Datselde jiers noch spile se yn fiif fan Woodman syn pornografyske films, allegear foar de Sweedske *[[Private (filmstudio)|Private]]*-studio. It jild dat se dêrmei fertsjinne, brûkte se om har stúdzje mei te bekostjen.

Under dy fiif films wie ien ôflevering fan it *Private Triple X*-fideomagazine en ek de yn 1997 útbrochte audysjefideo *Private Castings X 2*, wêryn't sabeare Rusk har alderearste audysje fêstlein wie. Fierders hie se de haadrol yn 'e films *The Tower* diel 1, 2 en 3, dy't yn Parys opnommen waarden. De Internet Adult Film Database (IAFD) neamt noch in fjouwertal oare films op, mar dat lykje kompilaasjes fan âld materiaal te wêzen. Njonken har wurk as aktrise posearre Rusk ek teminsten ien kear allinne mar neaken foar it pornoblêd *Private Magazine*.

## Keppelings om utens
* Biografy en filmografy fan Aliza Rusk yn 'e ''Internet Movie Database'' (IMDb)
* Biografyske gegevens en filmografy fan Aliza Rusk yn 'e ''Internet Adult Film Database'' (IAFD)
Cle Elum (Washington)

**Cle Elum** is in plak (*city*) yn Kittitas County yn de Amerikaanske steat Washington. Neffens de folkstelling fan 2010 telde it plak 1872 ynwenners en yn 2012 neffens in rûzing 1890. It plak leit yn it Cascades berchtme. De bynamme *Hert fan de Cascades* seit it al. It plak leit oan rykswei Interstate 90. It leit 37 km noardwestlik fan Ellensburg en sa'n 130 km eastlik fan Seattle. De rivier de Cle Elum rint ek troch it plak hinne. 
It plak is populêr foar kampearders en bûtendoar aktiviteiten, benammen fan minsken út Seattle. 

## Skiednis
Mei de bou fan it spoar oer de Stampede Pass kaam it idee om in treinstasjon te bouwen op it plak wêr Cle Elum no leit. Yn 1886 waard de bou úteinset troch it Noardpasifysk Spoar. It stasjon waard *Clealum* neamd, nei de namme *Tle-el-Lum*, wat 'fluch streamend wetter' betsjut yn de sprake fan de Kittitas yndianen. Dizze namme wie ornearre foar de rivier de Cle Elum. Yn 1908 wie de namme feroare ta *Cle Elum*. De namme wie jûn oan it plak, de rivier en de mar Cle Elum. It plattegrûn fan de stêd (26 bunder) wie letter yn 1886 ûntwurpen. 
Op 12 febrewaris 1902 waard it plak offisjeel in gemeente.
De ekonomy fan Cle Elum draaide yn de begjin jierren troch it houtseagjen fan kapte beammen. Der stiene 2 houtseachmûnen. De bou fan de Stampede Tunnel foar it spoar, joech ek in ympuls foar de ekonomy. Ek wiene der koalminen yn de omkriten. 
Yn 1913 waard de bou fan in autowei *Sunset Highway* tusken Seattle en Spokane úteinset. Dizze wei wie eins de foarrinner fan de Interatate 90.
Yn 1914 telde it plak 3000 ynwenners. Rûn 1900 wennen der mar sa'n 100.
Op 25 juny 1918 hat in grutte brân sa'n 28 bunder stêd yn de jiske lein. De measte hûzen wiene noch fan hout. Tritich saken en 205 hûzen rekke ferlern. De stêd wie dêrnei wer gau opboud en no waarden hûzen fan stien boud.

## Hjoeddedei
Hjoed libbet Cle Elum fan it toerisme. Fral bûtendoar aktiviteiten en kampearen binne populêr, want Cle Elum leit yn it Cascades berchtme. De minen en de bosbou binne der net mear.

## Keppeling om utens
* Offisjele webside
* Cle Elum Buro foar Toerisme
* Futurepast, útjouwer fan ''Coal Towns in the Cascades, A Centennial History of Roslyn and Cle Elum, Washington, 2nd Edition'', troch John C. Shideler
* CWU Brooks Library and Ellensburg Public Library's historic local photographs collection In fersammeling fan 294 âlde foto's fan ein 19e en begjin 20e iuw fan gebouwen, strjitten ensfh fan Ellensburg en oare plakken yn Kittitas County.
* Cle Elum Bybleteek (Carpenter Memorial Library)
Cassandra Wilde

**Cassandra Wilde**, echte namme ûnbekend (Boedapest, 11 novimber 1975), is in rêstend Hongaarsk neakenmodel en pornografysk aktrise, wa har namme oft ek wol (mis)stavere wurdt as Cassandra Wild, en dy't yn it begjin fan har karriêre ek wol gebrûk makke fan 'e artystenammen Dorota en Renate. Neffens har offisjele opjefte is se 1.78 m lang, mei kupmaat 33D.

## Libben en karriêre
Cassandra Wilde is hikke en tein yn 'e Hongaarske haadstêd Boedapest. Hja makke har debút yn in pornografyske film yn 1999, doe't se 23 jier wie. Neffens de Internet Adult Film Database (IAFD) spile se yn totaal yn 41 films, yn 't earstoan frijwol útslutend foar it Sweedske *[[Private (filmstudio)|Private]]*-label, mar letter ek foar de foaroansteande Amerikaanske studio *[[Evil Angel (filmstudio)|Evil Angel]]*. 

Foar *Private* spile Wilde û.m. yn fiif ûnderskate dielen fan it *Private XXX*-fideomagazine en yn it earste diel fan 'e *Matador*-rige fan 'e Frânske akteur-regisseur Jean-Yves Lecastel, wylst hja foar *Evil Angel* û.m. meiwurke oan twa ôfleverings fan  *Euro Angels* en trije dielen fan 'e searje *Rocco's True Anal Stories*, fan 'e Italjaanske akteur-regisseur-produsint Rocco Siffredi.

Nei fiif jier loek Wilde har úteinlik yn 2004 út 'e pornoyndustry werom. Hja sette har mei har freon nei wenjen yn har thússtêd Boedapest, dêr't hja in karriêre as makeler begûn.

## Keppelings om utens
* Offisjele webside fan Cassandra Wilde
* Biografy en filmografy fan Cassandra Wilde yn 'e ''Internet Movie Database'' (IMDb)
* Biografyske gegevens en filmografy fan Cassandra Wilde yn 'e ''Internet Adult Film Database'' (IAFD)
Gabrielle Scream

**Gabrielle Scream**, echte namme: **Cathleen Raymond** (7 novimber 1971), is in rêstend Amerikaansk model, neakenmodel, pornografysk aktrise en *mainstream*-aktrise, wa har artystenamme oft ek wol (mis)stavere wurdt as Gabriella Scream, en dy't fierders ek gebrûk makke hat fan 'e skûlnammen Gabrielle, Kathleen en Noelle. Hja is 1.73 m lang.

## Libben en karriêre
Gabrielle Scream begûn har karriêre as fotomodel en mannekên, mar sette al rillegau útein mei te posearjen foar neakenblêden. Se stie as *[[Pet of the Month]]* yn 'e *[[Penthouse (tydskrift)|Penthouse]]* en wurke letter mei oan 'e *Penthouse*-fideo *Venus Descending* (1996). Doe't se 24 jier wie, makke se har debút yn in pornografyske film foar it Sweedske *[[Private (filmstudio)|Private]]*-label. Yn 1995 en 1996 spile se yn in stik as sân pornofilms, wêrûnder *The Gigolo* diel 1 en 2, fan 'e Frânske regisseur Pierre Woodman, en fierders yn fjouwer dielen fan 'e rige *Private Triple X*.

Njonken har pornokarriêre wie Scream ek aktyf as *mainstream*-aktrise, almeast ûnder har eigen namme (ynsafier't se op 'e ôftiteling neamd waard). Sa figurearre se yn 'e Amerikaanske B-films *Perfect Gift* (1994) en *Sexual Impulse* (1997), hie se in lyts roltsje yn *Virtual Encounters* (1996), en fertolke se in byrol yn 'e dramafilm *Seduce Me: Pamela Principle 2* (1994).

## Keppelings om utens
* Biografy en filmografy fan Gabrielle Scream (Cathleen Raymond) yn 'e ''Internet Movie Database'' (IMDb)
* Biografyske gegevens en filmografy fan Gabrielle Scream yn 'e ''Internet Adult Film Database'' (IAFD)
Jennifer Red

**Jennifer Red**, echte namme ûnbekend (13 maaie 1976), is in rêstend Hongaarsk neakenmodel en pornografysk aktrise, dy't yn it begjin fan har karriêre ek wol wurke ûnder de nammen Jennifer, Jenny, Megan, Mercedes en Mercedesz. Har artystenamme Jennifer Red sloech op har hierkleur, mei't hja rodzich is. Hja stie bekend om har behindich figuer; neffens har offisjele opjefte wie se 1.65 m, mei in gewicht fan 48 kg en kupmaat 28. 

## Libben en karriêre
Jennifer Red waard yn 1997 ûntdutsen troch de Frânske regisseur Pierre Woodman, doe't dy yn Hongarije op 'e sneup wie nei nij talint. Datselde jiers noch makke hja mei 21 jier har debút yn ien fan syn pornografyske films, in produksje fan 'e Sweedske *[[Private (filmstudio)|Private]]*-studio.

Yn totaal spile Red yn har karriêre neffens de Internet Adult Film Database (IAFD) yn 28 films, wêrfan't it meastepart krektlyk troch *Private* produsearre waard, lykas fiif dielen fan 'e *Private Triple X Files*, twa dielen fan 'e rige *Private Stories* en ien diel fan it fideomagazine *Private XXX*.

Yn 'e *Tatiana*-trilogy, regisearre troch Woodman, hie se yn it earste diel allinne lesbyske seks, en yn 'e oare beide dielen in net-pornografyske rol. Fierders wurke Red ferskate kearen foar de foaroansteande Amerikaanske labels *[[Anabolic Video]]* en *[[Evil Angel (filmstudio)|Evil Angel]]*, en in inkele kear foar de Italjaanske studio's *Diva Futura* en *Grand'Idea*. Hja beëinige har pornokarriêre yn 2003

## Keppelings om utens
* Biografy en filmografy fan Jennifer Red yn 'e ''Internet Movie Database'' (IMDb)
* Biografyske gegevens en filmografy fan Jennifer Red yn 'e ''Internet Adult Film Database'' (IAFD)
Peggy Sue (pornografysk aktrise)

**Peggy Sue**, echte namme: **Paru Silios** (Bombay, 16 april 1978), is in rêstend Yndiaask neakenmodel en pornografysk aktrise fan Maratysk etnysk komôf, dy't ek wol gebrûk makke fan 'e artystenammen Kathy Beauty, Paru, Paruh en Peru. Hja is 1.61 m lang.

## Libben en karriêre
Peggy Sue waard berne yn 'e Yndiaaske metropoal Bombay. Hja begûn mids jierren njoggentich te posearjen foar neakenblêden; sa stie se bgl. yn it Britske tydskrift *[[Men Only]]*. Yn 1996, doe't se 18 jier wie, makke se har debút yn in pornografyske film. Yn totaal spile se yn har karriêre neffens de Internet Adult Film Database (IAFD) yn 48 films. It meast wurke se foar de Italjaanske studio de Mario Salieri Entertainment Group en foar it Sweedske Private-label.

Foar *Private* spile se û.m. yn it earste diel 'e megaproduksje *Tatiana* (mei Tania Russof yn 'e haadrol), fan 'e Frânske regisseur Pierre Woodman, en teffens yn twa ôfleverings fan it *Private Triple X* fideomagazine. Fierders wie se ek wurksum foar oare Jeropeeske studio's, lykas it Dútske Multi Media Verlag en Videorama, wylst se ek yn ferskate films spile foar foaroansteande Amerikaanske labels, lykas VCA Pictures, Hustler Video en Anabolic Video. Yn 2000 loek Peggy Sue har út 'e pornoyndustry werom. Films fan nei dy tiid wêryn't se foarkomt, binne kompilaasjes fan earder opnommen materiaal.

## Keppelings om utens
* Biografy en filmografy fan Peggy Sue yn 'e ''Internet Movie Database'' (IMDb)
* Biografyske gegevens en filmografy fan Peggy Sue yn 'e ''Internet Adult Film Database'' (IAFD)
Olivia del Rio

**Olivia del Rio** (Rio Casca, 16 april 1969), is in rêstend Brazyljaansk neakenmodel en pornografysk aktrise, wa har namme oft ek wol (mis)stavere wurdt as Olivia Del Rio, Olivia del Río (mei in skerpteken op 'e "i"), Olivia Del Río en Olivia DelRio, en dy't ek wol ûnder inkeld har foarnamme Olivia wurke hat. Neffens har offisjele opjefte is se 1.63 m, mei in gewicht fan 49 kg en kupmaat 34C, dy't se krigen hat troch in boarstfergruttingsoperaasje te ûndergean.

## Libben en karriêre
Del Rio waard berne yn it Brazyljaanske Rio Casca, mar groeide op yn 'e metropoal Belo Horizonte (beide yn 'e steat Minas Gerais). Hja wie de tolfde yn in gesin mei 16 bern. Mids njoggentiger jierren ferfear se Frankryk, dêr't se as faam wurke yn in foarstêd fan Parys. Har baas wie de pornoregisseur Patrice Cabanel, dy't har op in dei frege om yn ien fan syn films te spyljen. Del Rio liet har oerhelje om't it lean safolste better wie as wat se as faam fertsjinne, en sa makke se yn 1995, doe't se 26 jier wie, har debút yn in pornografyske film.

Neitiid spile se, neffens de Internet Adult Film Database (IAFD), yn totaal yn 186 pornofilms. Yn 't earstoan wurke se fral foar Jeropeeske labels, lyks it Frânske Nanou en Vidéo Marc Dorcel, it Sweedske Private, de Italjaanske Mario Salieri Entertainment Group, en it Dútske Multi Media Verlag, Magmafilm en Sarah Young Communications. Om 2000 hinne ferfear se nei de Feriene Steaten, dêr't se har nei wenjen sette yn Los Angeles, yn 'e steat Kalifornje. Dêr spile se yn films fan sokke foaroansteande Amerikaanske studio's as Jill Kelly Productions, Wicked Pictures, Vivid Entertainment, West Coast Productions, Diabolic Video, Pure Play Media, New Sensations, Red Light District, Zero Tolerance, Devil's Film, Hustler Video en Elegant Angel. Under har pornokarriêre waard Del Rio fiif kear nominearre foar in Amerikaanske AVN Award (de Oskar fan 'e pornowrâld), en ien kear foar in Ninfa Award fan it Ynternasjonaal Eroatysk Filmfestival fan Barseloana.

Yn 2009 loek Del Rio har úteinlik út 'e pornoyndustry werom. Yn 2003 wurke se mei oan twa ôfleverings fan it Sweedske tillefyzjeprogramma *High Chaparall*. Hja is troud, hat twa dochters, en wennet ôfwikseljend yn Frankryk en Marokko, dêr't har man in bar runt. Neffens har eigen sizzen binne sy en har man swingers, en besykje se geregeldwei seksklubs.

## Prizen en nominaasjes

## Keppelings om utens
*Biografy en filmografy fan Olivia del Rio yn 'e ''Internet Movie Database'' (IMDb)
*Biografyske gegevens en filmografy fan Olivia del Rio yn 'e ''Internet Adult Film Database'' (IAFD)
*Biografy fan Olivia del Rio op ''Première.fr''
Richard Langin

**Richard Langin** (29 oktober 1963), is in rêstend Frânsk pornografysk akteur, waans namme oft ek wol (mis)stavere wurdt as Richard Lengin en Richard Longine. Hy hat yn it ferline ek wol gebrûk makke fan 'e artystenammen Richard Largin, Richard Lengrin en Richard Lenqin. Langin sette yn 1980 útein mei in wurkpaad as pornoakteur, wêrby't er yn in grut tal films spile. Yn 2012 loek er him nei 32 jier út 'e pornoyndustry werom.

## Libben en karriêre
Langin waard yn 1963 earne yn Frankryk berne. Hy begûn syn karriêre as pornoakteur tsjin 'e ein fan 1980, doe't er noch mar santjin jier wie. Neffens de Internet Adult Film Database (IAFD), dy't foar him weromgiet oant 1989, spile er yn 515 pornografyske films, mar oan dy telling ûntbrekke in stikmannich wurkjierren. Langin wie benammen aktyf foar Jeropeeske labels, lykas de Italjaanske Mario Salieri Entertainment Group, it Sweedske Private en it Dútske Videorama, Magmafilm en Sascha Alexander Productions. Dêrnjonken spile er ek wol yn produksjes fan bekende Amerikaanske filmstudio's, lykas VCA Pictures, Evil Angel, Anabolic Video en Sin City.  

Under syn lange karriêre wurke Langin gear mei aktrises as Nikki Anderson, Ania, Sharon Ashe, Erika Bella, Dru Berrymore, Laura Black, Gabriella Blicq, Anita Blond, Blondie, Gabriella Bond, Dolly Buster, Rita Cardinale, Luma Carioca, Tabatha Cash, Julia Chanel, Vivienne Clash, Monique Covét, Ivy Crystal, Sandra Dark, Tricia Devereaux, Barbara Doll, Carole DuBois, Sophie Evans, Rita Faltoyano, Nicolette Fauludi, Anita Gyöngy, Simone Horvath, Hedvig Kaser, Joy Kiss, Melissa Lauren, Joo Min Lee, Kristina Lion, Laura Lion, Mafalda, Tonisha Mills, Angelica Mirai, MoniKat, Demia Moor, Suzan Nielsen, Peggy Sue, Francesca Petitjean, Moana Pozzi, Olivia del Rio, Luna Rival, Karma Rosenberg, Aliza Rusk, Tania Russof, Silvia Saint, Alexandra Schiffer, Gabrielle Scream, Julia Spain, Ilona Staller (Cicciolina), Lara Stevens, Natasha Storm, Su&nbsp;Ann, Julia Tchernei, Agnes Tilli, Coralie Trinh Thi, Zara Whites, Gina Wild, Cassandra Wilde en Sarah Young.

Fral Langin syn langjierrige gearwurking mei de Frânske regisseur Pierre Woodman, foar Private, wie opfallend. Private-films fan Woodman dêr't Langin yn te sjen is, binne bygelyks: *The Pyramid* diel 1 en 3;  *The Gigolo* diel 1 en 2; *Sweet Baby* diel 1 en 2; *Cape Town* diel 1 en 2; en *Kruger Park*. Foar syn rol yn *The Pyramid 1* wûn er yn 1997 in Hot d'Or, dat doedestiden de wichtichste pornografypriis fan Jeropa wie (mar ûnderwilens opheft is). Yn 2012, doe't er 49 jier wie, stoppe er mei syn wurk as pornoakteur.

## Prizen en nominaasjes

## Keppelings om utens
* Biografy en filmografy fan Richard Langin yn 'e ''Internet Movie Database'' (IMDb)
* Biografy en filmografy fan Richard Langin yn 'e ''Internet Adult Film Database'' (IAFD)